S-1000/2014

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 2. desember 2014, á hendur F-kk-þgf R-kk-þgf Á-kk-þgf, kt. 000000-0000, Mosarima 2, Reykjavík, fyrir umferðar- og fíkniefnalagabrot, með því að hafa fimmtudaginn 23. september 2014 ekið bifreiðinni MZ-524sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 18 ng/ml) um Axarhöfða í Reykjavík við Atlantsolíu þar sem lögregla hafði afskipti af ákærða og hafa á sama tíma haft í vörslum sínum 9,59 g af maríjúanasuður sem lögregla fann við leit í bifreiðinni.

Telst þetta varða við 1. mgr., sbr. 2. mgr., 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, og 2. gr. sbr. 5. og 6. gr. laga um ávana og fíkniefni nr. 65/1974 og 2. gr. sbr. 14. gr. reglugerðar um ávana og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. og 102. gr. nefndra umferðarlaga. Þá er krafist upptöku af 9,59 g af maríjúana sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi krefst vægustu refsingar sem lög leyfa og þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1991. Með dómi, uppkveðnum 1. janúar 2013, var honum gert að sæta fangelsi í 90 daga, skilorðsbundið í tvö ár, fyrir umferðar- og hegningarlagabrot. Með dómi, uppkveðnum 25. júní 2014, var hann sakfelldur fyrir brot gegn 1. mgr. 45. gr. a og 1. mgr. 48. gr. umferðarlaga. Var skilorðsdómurinn frá 30. janúar 2013 tekinn upp og ákærði dæmdur til fjögurra mánaða fangelsisrefsingar, en þar af var fullnustu refsingar þriggja mánaða fangelsisrefsingarinnar frestað skilorðsbundið í tvö ár. Hefur ákærði rofið skilorð þess refsidóms. Með broti því sem ákærði er sakfelldur fyrir í máli þessu hefur hann rofið skilorð refsidómsins. Ber nú að dæma skilorðsdóminn upp og verður ákærða gerð refsing í einu lagi, sbr. 60. gr. og 77. gr. almennra hegningarlaga nr. 19/1940. Samkvæmt sakavottorði er brot ákærða gagnvart 1. mgr. 45. gr. a umferðarlaga ítrekað þriðja sinni og brot gegn 1. mgr. 48. gr. umferðarlaga ítrekað öðru sinni. Þykir refsing ákærða hæfilega ákveðin fangelsi í sex mánuði.

Ævilöng svipting ökuréttar ákærða er áréttuð.

Upptæk eru dæmd 9,59 g af marijúana, samkvæmt lagaákvæðum sem í ákæru greinir.

Ákærði greiði þóknun skipaðs verjanda síns, S-kk-ef K-kk-ef K-kk-ef hdl., 86.800 krónur að meðtöldum virðisaukaskatti, og 84.918 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, F-kk-nf R-kk-nf Á-kk-nf, sæti fangelsi í sex mánuði.

Ævilöng svipting ökuréttar ákærða er áréttuð.

Upptæk eru dæmd 9,59 g af marijúana.

Ákærði greiði þóknun skipaðs verjanda síns, S-kk-ef K-kk-ef K-kk-ef hdl., 86.800 krónur, og 84.918 krónur í annan sakarkostnað.

R-kvk-nf H-kvk-nf